În acest an ar putea fi daţi în circulaţie cel mult 60 de kilometri de autostradă. Este declaraţia ministrului Transporturilor, care recunoaşte, totuşi, că numărul kilometrilor noi de şosea rapidă ce vor fi inauguraţi este...derizoriu.

Autorităţile au anunţat anterior că în acest an vom avea 100 de kilometri noi de drum de mare viteză, iar până în 2020 vor fi 350.

Lucian Şova, ministrul transporturilor: „E vorba de 60 de kilometri care, în cursul lui 2018 ar putea fi chiar şi recepţionaţi: două loturi - 40 km pe Sebeş -Turda care arată foarte bine. Privesc cu încredere că cel puţin aceste două loturi înainte de concedii să fie recepţionaţi. Mi se oferă şi un orizont mai optimist – 100, dar încă nu mi-aş asuma cifra de 100. Către 60, deşi e derizoriu, tind să am curajul să îi asum”.